El Catàleg esmentat depèn del Ministeri d'Agricultura i Pesca, Alimentació i Medi Ambient, amb caràcter administratiu i àmbit estatal.
La inclusió o l'exclusió d'una espècie en el Catàleg espanyol d'espècies exòtiques invasores l'ha de portar a terme el Ministeri d'Agricultura i Pesca, Alimentació i Medi Ambient, a proposta de la Comissió Estatal per al Patrimoni Natural i la Biodiversitat, prèvia iniciativa de les comunitats autònomes o del mateix Ministeri, quan hi hagi informació tècnica o científica que així ho aconselli.
En els supòsits amb regulació específica, en especial en la legislació de muntanyes, caça, agricultura, sanitat i salut pública, pesca continental i pesca marítima, en casos excepcionals, per motius imperiosos d'interès públic, inclosos els de naturalesa social i econòmica, la Comissió Estatal per al Patrimoni Natural i la Biodiversitat pot acordar, d'ofici, a instància de les comunitats autònomes o de part interessada, mitjançant una decisió motivada i pública, la suspensió del procediment de catalogació d'una espècie o promoure la descatalogació d'una espècie prèviament catalogada.
Aquesta suspensió o descatalogació es pot efectuar mitjançant la seva declaració com a espècie naturalitzada.
La Comissió Estatal per al Patrimoni Natural i la Biodiversitat ha d'aprovar, a proposta de les comunitats autònomes, i prèvia audiència als col·lectius i les entitats amb interès legítim, la llista de les espècies naturalitzades i els àmbits concrets d'aquestes, per a la suspensió de la catalogació o descatalogació de l'espècie inclosa en el Catàleg d'espècies exòtiques invasores, degudament justificat per raons d'índole social i econòmica.
Així mateix, ha de quedar provada fefaentment la presència de les espècies esmentades en els àmbits seleccionats, abans de l'entrada en vigor d'aquesta Llei.
La inclusió en el Catàleg espanyol d'espècies exòtiques invasores comporta la prohibició genèrica de possessió, transport, tràfic i comerç d'exemplars vius, de les seves restes o propàguls que puguin sobreviure o es puguin reproduir, inclòs el comerç exterior.
Aquesta prohibició pot quedar sense efecte, prèvia autorització administrativa de l'autoritat competent quan sigui necessari per raons de recerca, salut o seguretat de les persones, o amb fins de control o erradicació, en el marc d'estratègies, plans i campanyes que, a aquest efecte, s'aprovin i tenint en compte la rellevància dels aspectes socials i/o econòmics de l'activitat que afectin.
En casos excepcionals degudament justificats, per altres motius imperiosos d'interès públic inclosos els de naturalesa social o econòmica, la Comissió Estatal per al Patrimoni Natural i de la Biodiversitat pot deixar sense efecte, mitjançant un acord, algunes prohibicions del paràgraf anterior per a una determinada espècie catalogada.
L'acord ha d'incorporar les garanties necessàries per assegurar que no produeixen efectes negatius sobre la biodiversitat autòctona.
Les estratègies, els plans i les campanyes de control o erradicació de les espècies han de disposar d'accions indicadors i un programa de seguiment que permeti avaluar-ne l'eficàcia.
Les administracions competents han de portar a terme un seguiment de les espècies exòtiques amb potencial invasor, en especial de les que han demostrat aquest caràcter en altres països o regions, amb la finalitat de proposar-ne, arribat el cas, la inclusió en el Catàleg espanyol d'espècies exòtiques invasores.
El Ministeri d'Agricultura i Pesca, Alimentació i Medi Ambient i les comunitats autònomes, en el marc de la Comissió Estatal per al Patrimoni Natural i la Biodiversitat, han d'elaborar estratègies que continguin les directrius de gestió, control o possible erradicació de les espècies del Catàleg espanyol d'espècies exòtiques invasores, i ha d'atorgar prioritat a les espècies que suposin un risc més elevat per a la conservació de la fauna, la flora o els hàbitats autòctons amenaçats, amb una atenció particular a la biodiversitat insular.
Aquestes estratègies, o almenys una ressenya del fet que han estat aprovades, s'han de publicar en el Butlletí Oficial de l'Estat, amb remissió a la seu electrònica en la qual estigui publicat el seu contingut complet.
Les comunitats autònomes, en els seus àmbits territorials respectius, poden establir catàlegs d'espècies exòtiques invasores, i han de determinar les prohibicions i actuacions suplementàries que es considerin necessàries per al seu control o erradicació.
Les comunitats autònomes poden incloure en els seus propis catàlegs espècies que constin a la llista d'espècies naturalitzades o també les afectades pel segon paràgraf de l'apartat cinquè d'aquest article.
El Ministeri d'Agricultura i Pesca, Alimentació i Medi Ambient ha d'aprovar les estratègies per a les espècies exòtiques invasores marines.
El Catàleg esmentat depèn del Ministeri d'Agricultura, Alimentació i Medi Ambient, amb caràcter administratiu i àmbit estatal.
La inclusió d'una espècie en el Catàleg espanyol d'espècies exòtiques invasores l'ha de portar a terme el Ministeri d'Agricultura, Alimentació i Medi Ambient, a proposta de la Comissió Estatal per al Patrimoni Natural i la Biodiversitat, prèvia iniciativa de les comunitats autònomes o del mateix Ministeri, quan hi hagi informació tècnica o científica que així ho aconselli.
La inclusió en el Catàleg espanyol d'espècies exòtiques invasores comporta la prohibició genèrica de possessió, transport, tràfic i comerç d'exemplars vius, de les seves restes o propàguls que puguin sobreviure o reproduir-se, incloent-hi el comerç exterior.
Aquesta prohibició pot quedar sense efecte, prèvia autorització administrativa de l'autoritat competent, quan sigui necessari per raons de recerca, salut o seguretat de les persones, o amb fins de control o eradicació, en el marc d'estratègies, plans i campanyes que s'aprovin a aquest efecte.
Per part de les administracions competents, s'ha de portar a terme un seguiment de les espècies exòtiques amb potencial invasor, en especial de les que han demostrat aquest caràcter en altres països o regions, amb la finalitat de proposar, si arriba el cas, la seva inclusió en el Catàleg espanyol d'espècies exòtiques invasores.
El Ministeri d'Agricultura, Alimentació i Medi Ambient i les comunitats autònomes, en el marc de la Comissió Estatal per al Patrimoni Natural i la Biodiversitat, han d'elaborar estratègies que continguin les directrius de gestió, control i possible eradicació de les espècies del Catàleg espanyol d'espècies exòtiques invasores, i han d'atorgar prioritat a les espècies que suposin un risc més alt per a la conservació de la fauna, la flora o els hàbitats autòctons amenaçats, amb una atenció particular a la biodiversitat insular.
Aquestes estratègies o, almenys una ressenya del fet que han estat aprovades, s'han de publicar en el "Butlletí Oficial de l'Estat", amb remissió a la seu electrònica en què estigui publicat el seu contingut complet.
Les comunitats autònomes, en els seus àmbits territorials respectius, poden establir catàlegs d'espècies exòtiques invasores, amb la determinació de les prohibicions i les actuacions suplementàries que es considerin necessàries per a la seva eradicació.
El Ministeri d'Agricultura, Alimentació i Medi Ambient ha d'aprovar les estratègies per a les espècies exòtiques invasores marines.
Es crea el Catàleg espanyol d'espècies exòtiques invasores, l'estructura i el funcionament del qual s'ha de regular reglamentàriament i en qual s'han d'incloure, quan es disposi d'informació tècnica o científica que així ho aconselli, totes les espècies i subespècies exòtiques invasores que constitueixin una amenaça greu per a les espècies autòctones, els hàbitats o els ecosistemes, l'agronomia o els recursos econòmics associats a l'ús del patrimoni natural.
Depèn del Ministeri de Medi Ambient, té caràcter administratiu i és d'àmbit estatal.
La inclusió d'una espècie al Catàleg espanyol d'espècies exòtiques invasores l'ha de portar a terme el Ministeri de Medi Ambient, a proposta de la Comissió Estatal per al Patrimoni Natural i la Biodiversitat, amb la iniciativa prèvia de les comunitats autònomes o del mateix Ministeri, quan es dipsosi d'informació tècnica o científica que així ho aconselli.
Qualsevol ciutadà o organització pot sol·licitar que s'iniciï el procediment d'inclusió o exclusió d'una espècie o subespècie, adjuntant a la sol·licitud corresponent una argumentació científica de la mesura proposada.
La inclusió al Catàleg espanyol d'espècies exòtiques invasores comporta la prohibició genèrica de possessió, transport, tràfic i comerç d'exemplars vius o morts, de les seves restes o propàguls, incloent el comerç exterior.
Aquesta prohibició pot quedar sense efecte, amb l'autorització administrativa prèvia, quan aquestes activitats siguin necessàries per raons de recerca, salut o seguretat de les persones.
Les comunitats autònomes han de realitzar un seguiment de les espècies exòtiques amb potencial invasor, en especial de les que han demostrat aquest caràcter en altres països o regions, amb la finalitat de proposar-ne, arribat el cas, la inclusió al Catàleg espanyol d'espècies exòtiques invasores.
El Ministeri de Medi Ambient i les comunitats autònomes, en el marc de la Comissió Estatal del Patrimoni Natural i la Biodiversitat, han d'elaborar estratègies que continguin les directrius de gestió, control i possible eradicació de les espècies del Catàleg espanyol d'espècies exòtiques invasores i han d'atorgar prioritat a les espècies que suposin un major risc per a la conservació de la fauna, la flora o els hàbitats autòctons amenaçats, amb una atenció especial a la biodiversitat insular.
Les comunitats autònomes, en els seus àmbits territorials respectius, poden establir catàlegs d'espècies exòtiques invasores i determinar les prohibicions i actuacions suplementàries que es considerin necessàries per a la seva eradicació.